Životinjska farma

Životinjska farma () alegorijski i antiutopijski je roman britanskog pisca Georgea Orwella. Radnja ovog romana, koji je objavljen 17. augusta 1945. u Ujedinjenom Kraljevstvu, na satiričan način govori o događajima koji su doveli do Ruske revolucije, kao i o periodu Staljinove vladavine Sovjetskim savezom. Orwell, koji je bio demokratski socijalist,Orwell, George. "Why I Write" (1936). The Collected Essays, Journalism and Letters of George Orwell Volume 1 – An Age Like This 1945–1950 str. 23 (Penguin) kritizirao je Staljina, te je bio neprijateljski nastrojen prema staljinizmu koga je predvodila Moskva. Orwellova iskustva tokom španskog građanskog rata značajno su oblikovala tu nastrojenost.Gordon Bowker, Orwell str. 224; Orwell, pisajući za svoju recenziju Španske kabine () Franza Borkenaua u časopisu Time and Tide, 31. jula 1937 i "Prosipanje španskog graha" () za časopis New English Weekly, 29. jula 1937. Vjerovao je da je Sovjetski savez postao brutalna diktatura, sagrađena od kulta ličnosti kojim je vladao teror. U svom pismu Ivoni Davet, Orwell je opisao Životinjsku farmu kao satiričnu priču protiv Staljina (un conte satirique contre Staline). U svom eseju "Zašto pišem" (iz 1946), napisao je da je Životinjska farma bila prva knjiga u kojoj je svjesno pokušao "spojiti politički i umjetni smisao u jedno".

Prvobitni naslov knjige je glasio Animal Farm: A Fairy Story (odnosno Životinjska farma: Bajka). Međutim, američki izdavači su izostavili ovaj podnaslov kada su knjigu objavili 1946. Nakon ovog objavljivanja, svi prijevodi osim jednog (za vrijeme Orwellova života) izostavili su ovaj podnaslov. Postoje i druge varijacije naslova poput Satira () i Savremena satira (). Orwell je predložio da prijevod za francusko izdanje glasi Union des républiques socialistes animales, od čega bi se dobila skraćenica URSA – latinska riječ za medvjeda i simbol Rusije. Također ga je predložio jer se sjećao da je francuski naziv za Sovjetski savez bio Union des républiques socialistes soviétiques.

Orwell je knjigu napisao od novembra 1943. pa do februara 1944. Vojni savez sa Sovjetskim savezom, u to vrijeme, bio je na samom vrhuncu. Britanci su Staljina tad obožavali, a to je bila okolnost koju je Orwell mrzio.Bradbury, Malcolm, Introduction, str. vi, Animal Farm, Penguin izdanje, 1989 Veliki broj američkih i britanskih izdavača ga je prvobitno odbio, uključujući i Orwellovog izdavača Victora Gollancza, te je objava romana samim tim bila usporena. Roman je doživio značajan komercijalni uspjeh kad se konačno pojavio na tržištu – prvenstveno zato što je Hladni rat toliko brzo slijedio Drugi svjetski rat.Dickstein, Morris. Cambridge Companion to Orwell, str. 134

Časopis Time je roman naveo na svoj spisak 100 najboljih romana na engleskom jeziku u periodu od 1923. do 2005. Također se plasirao na 31. mjesto spiska najboljih romana 20. stoljeća Moderne biblioteke. Osvojio je nagradu Hugo 1996, te se nalazi na jednom od svezaka Najboljih knjiga zapadnog svijeta.

 Likovi 
Životinje u stvarnosti su zapravo vrhovni vladari komunizma i socijalizma.

 Svinje 
 Napoleon - Josif Staljin
 Snowball - Lav Trocki
 Squeeler - Vječeslav Molotov
 Minimus - najvjerovatnije Maksim Gorki
 Stari Major - Lenjin
 Pinkeye - Napoleonov kušač
 praščići - Napoleonova djeca

 Ljudi 
 Gospodin Jones - najvjerovatnije Nikola II
 Gospodin Frederick - najvjerovatnije Adolf Hitler
 Gospodin Pilkington - najvjerojatnije Winston Churchill
 Gospodin Whymper - George Bernard Shaw

 Ostale životinje 
 Boxer - proleterijat ili Boxerski ustanak
 Clover - srednja klasa
 Mollie - viša klasa
 Benjamin - najvjerovatnije sam George Orwell
 Moses - ortodoksna vjera
 Muriel - inteligencija
 Jessie i Bluebell - psi 
 kokoši - Kulaks
 ovce - proleterijat
 psi - Napoleonova specijalna jedinica

 Reference 

 Literatura 

 Vanjski linkovi 

 Tekst sa Google Books
 Bilješke Životinjske farme  na Literapediji
 Recenzija Literary Journala
 Orwellova Životinjska farma - MP3 (web-arhiva)

Kategorija:Djela Georgea Orwella
Kategorija:Knjige iz 1945.